CELEX: C2005/132/18
Language: sl
Date: 2005-05-28 00:00:00
Title: Sodba Sodišča (četrti senat) z dne 17. marca 2005 v zadevi C-467/03 (predlog za sprejem predhodne odločbe Finanzgericht München): Ikegami Electronics (Europe) GmbH proti Oberfinanzdirektion Nürnberg (Skupna carinska tarifa — Tarifne številke — Tarifna razvrstitev naprave za digitalno snemanje — Uvrščanje v kombinirano nomenklaturo)

28.5.2005   
            
            
               SL
            
            
               Uradni list Evropske unije
            
            
               C 132/10
            
         
      SODBA SODIŠČA
   
   (četrti senat)
   z dne 17. marca 2005
   v zadevi C-467/03 (predlog za sprejem predhodne odločbe Finanzgericht München): Ikegami Electronics (Europe) GmbH proti Oberfinanzdirektion Nürnberg (1)
   
   (Skupna carinska tarifa - Tarifne številke - Tarifna razvrstitev naprave za digitalno snemanje - Uvrščanje v kombinirano nomenklaturo)
   (2005/C 132/18)
   Jezik postopka: nemščina
   V zadevi C-467/03, katere predmet je predlog za sprejem predhodne odločbe na podlagi člena 234 ES, naslovljen na Sodišče z odločbo Finanzgericht München (Nemčija) z dne 24. junija 2003, ki je na Sodišče prispela dne 6. novembra 2003, v postopku med Ikegami Electronics (Europe) GmbH in Oberfinanzdirektion Nürnberg, je Sodišče (četrti senat), v sestavi K. Lenaerts (poročevalec), predsednik senata, J. N. Cunha Rodrigues in E. Levits, sodnika, generalna pravobranilka: J. Kokott, sodni tajnik: K. Sztranc, administratorka, dne 17. marca 2005 razglasilo sodbo, katere izrek se glasi:
   Posamezna naprava za video nadzor, ki posname signale, ki jih oddajajo različne video kamere in jih po tem, ko jih stisne, reproducira na monitorju z namenom video nazora, ima funkcijo, ki je različna od funkcije obdelave podatkov v smislu opombe 5 E Poglavja 84 Kombinirane nomenklature skupne carinske tarife iz Priloge I k Uredbi Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi, kot je bila spremenjena z Uredbo Komisije (ES) št. 2031/2001 z dne 6. avgusta 2001.
   
      (1)  UL C 21, 24.1.2004.